ΓΡΑΠΤΗ ΕΡΩΤΗΣΗ E-2162/00

υποβολή: Alexandros Alavanos (GUE/NGL) προς την Επιτροπή

(30 Ιουνίου 2000)

Θέμα: Ηποβάθμιση της διδασκαλίας των ξένων γλωσσών στα ελληνικά σχολεία ανώτερης δευτεροβάθμιας εκπαίδευσης (Λύκεια)

Η οικοδόμηση μιας Ευρώπης των πολιτών εξαρτάται σε μεγάλο βαθμό από την παροχή της δυνατότητας επικοινωνίας σε όσο το δυνατόν περισσότερους από αυτούς, ιδιαίτερα νέους, ώστε να παρακάμπτονται της διαφορετικής γλώσσας. Για τον λόγο αυτό η Ευρωπαϊκή Ένωση έβαλε στόχο να μπορεί κάθε ευρωπαίος πολίτης πέρα από τη μητρική του να επικοινωνεί σε δύο ακόμα κοινοτικές γλώσσες. Ηποχρεωτική διδασκαλία ξένων γλωσσών στο εκπαιδευτικό σύστημα των κρατών μελών είναι βασικό μέτρο πουιοθέτησαν τα κράτη μέλη για την επιτυχία του ανωτέρου στόχου. Εξ ίσου σημαντικό όμως για να εδραιωθεί και να προχωρήσει η εκμάθηση των ξένων γλωσσών είναι η ισότιμη αντιμετώπιση των ξένων γλωσσών με τα άλλα μαθήματα.

Στην Ελλάδα οι ξένες γλώσσες διδάσκονται όλη τη σχολική χρονιά στα Λύκεια, στο τέλος όμως το μάθημα των ξένων γλωσσών ούτε συμμετέχει στις γενικές εξετάσεις για την απόκτηση του απολυτηρίου του Λυκείου ούτε οι βαθμοί του προσμετρώνται στο συνολικό βαθμό του απολυτηρίου τους που είναι το εισιτήριό τους για την είσοδό τους στα ανώτερα εκπαιδευτικά ιδρύματα.

Δεδομένης της σημασίας της εκμάθησης των ξένων γλωσσών στην οικοδόμηση της Ευρώπης θεωρεί η Επιτροπή ότι η μεγάληποβάθμιση της διδασκαλίας των ξένων γλωσσών στην Ελλάδα εναρμονίζεται με τη γενική κατεύθυνση για ανάπτυξη της διδασκαλίας τους στην Ευρωπαϊκή Ένωση; Δεν συμφωνεί η Επιτροπή, σεβόμενη βέβαια την αρχή της επικουρικότητας, ότι θα έπρεπε το μάθημα των ξένων γλωσσών να έχει τη θέση του τόσο στις γενικές εξετάσεις όσο και στον γενικό βαθμό του απολυτηρίου με αφαίρεση άλλων μαθημάτων ήσσονος σημασίας ή μείωση της ύλης των μαθημάτων, ώστε να μην επιβαρυνθεί περαιτέρω το ήδη εντατικό πρόγραμμα εξετάσεων των μαθητών;

Απάντηση της κ. Reding Εξ ονόματος της Ευρωπαϊκής Επιτροπής

(7 Σεπτεμβρίου 2000)

Η απόκτηση και η δια βίου χρήση των γλωσσικών δεξιοτήτων είναι πολύ σημαντικές για όλους τους πολίτες της Ένωσης.

Το λευκό βιβλίο της Ευρωπαϊκής Επιτροπής Διδασκαλία και εκμάθηση(1) καθορίζει το γενικό στόχο γνώσης τριών κοινοτικών γλωσσών. Δηλώνει ότι γίνεται αναγκαίο για όλους mldr να αποκτήσουν και να διατηρήσουν την ικανότητα επικοινωνίας τουλάχιστον σε δύο κοινοτικές γλώσσες εκτός από τη μητρική τους.

Το λευκό βιβλίο συνεχίζει αναφέροντας ότι η εκμάθηση ξένων γλωσσών είναι καλό να αρχίζει σε προσχολικό επίπεδο ενώ η εκμάθηση μιας δεύτερης κοινοτικής ξένης γλώσσας να αρχίζει στο δημοτικό. Αφού ολοκληρωθεί η αρχική κατάρτιση, όλοι πρέπει να γνωρίζουν καλά δύο ξένες κοινοτικές γλώσσες. Όλα αυτά προϋποθέτουν ότιπάρχει εκπαιδευτικός σχεδιασμόςψηλής ποιότητας με σύγχρονο εξοπλισμό και μέθοδοι που έχουν σχεδιαστεί για να ανταποκρίνονται στις ανάγκες των διαφόρων ομάδων που συμμετέχουν.’

Σε ορισμένα κράτη μέλη, ένα μεγάλο ποσοστό μαθητών μαθαίνουν ξένες γλώσσες εκτός τουποχρεωτικού εκπαιδευτικού συστήματος. Τα συστήματα εξετάσεων και επίσημης αναγνώρισης των γλωσσικών δεξιοτήτων που έχει αποκτήσει ένας πολίτης στη διάρκεια της ζωής του, είτε στην επίσημη είτε στην ανεπίσημη εκπαίδευση, είτε σε δημόσιο είτε σε μη δημόσιο φορέα, ποικίλουν από χώρα σε χώρα.

Το άρθρο 149 (πρώην άρθρο 126) της συνθήκης ΕΚ καθιστά σαφές ότι ο ρόλος της Κοινότητας είναι να ενθαρρύνει τη συνεργασία μεταξύ των κρατών μελών και να συμπληρώνει τις ενέργειές τους, με παράλληλο σεβασμό της ευθύνης τους για το περιεχόμενο της εκπαίδευσης και την οργάνωση του εκπαιδευτικού συστήματος.

Το κράτος μέλος ίσως θέλει να σημειώσει ότι η ευρωπαϊκή μονάδα Eurydice προετοιμάζει σήμερα προς δημοσίευση μια λεπτομερή έρευνα διδασκαλίας ξένων γλωσσών στα διάφορα εκπαιδευτικά συστήματα των κρατών μελών, των χωρών του Ευρωπαϊκού Οικονομικού Χώρου (ΕΟΧ) και άλλων χωρών που συμμετέχουν στο πρόγραμμα ΣΩΚΡΑΤΗΣ. Αυτή η έρευνα, η δημοσίευση της οποίας προγραμματίζεται για το τέλος του έτους, θα προσφέρει μια χρήσιμη σύγκριση πρακτικών και πολιτικών στην Ευρώπη.

(1) COM(95)590 τελικό.